‘ITD’ลั่นกำไรปีนี้ปันผลแน่เพิ่มงานในมือ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — อิตาเลียนไทยฯ โฉมใหม่ ปีนี้กำไรชัวร์ สัญญาแจกเงินปันผลได้ ไม่จำเป็นต้องเพิ่มทุน
นายเปรมชัย กรรณสูต กรรมการผู้จัดการ บริษัท อิตาเลียนไทย ดีเวล๊อปเมนต์ (ITD) เปิดเผยว่า ในปี 2553 บริษัทมั่นใจจะสามารถพลิกกลับมามีกำไรได้ แม้ในช่วงไตรมาสแรกจะขาดทุนก็ตาม แต่เป็นการขาดทุนจากการขายหัวเจาะ ไม่ใช่ขาดทุนจากการก่อสร้างโครงการ
“ปีนี้บริษัทมั่นใจว่าจะสามารถจ่ายเงินปันผลให้ผู้ถือหุ้นได้ หลังมีรายได้เกิน 5 หมื่นล้านบาท และได้ตั้งเป้าเพิ่มมูลค่างานในมืออีก 2 แสนล้านบาท โดยยังไม่มีความจำเป็นที่จะต้องเพิ่มทุนอีก แม้จะรับงานใหม่มากขึ้นก็ตาม” นายเปรมชัย กล่าว
ทั้งนี้ บริษัทประสบปัญหาขาดทุนมาหลายปี โดยปี 2551 ขาดทุนสุทธิ 2,655 ล้านบาท คิดเป็นหุ้นละ 0.63 บาท และปี 2552 ขาดทุนสุทธิ 1,774 ล้านบาท หรือ 0.42 บาทต่อหุ้น 
นายเปรมชัย กล่าวว่า ปีนี้จะมีอัตรากำไรขั้นต้น (มาร์จิน) สูงกว่า 6% จากปีก่อนอยู่ที่ 5.4% เพราะยังเน้นการรับงานต่างประเทศที่มีมาร์จินสูง และจะเพิ่มสัดส่วนรายได้ต่างประเทศจาก 30% เป็น 50% ซึ่งงานที่บริษัทเป็นผู้สร้างและกำหนดราคาเองจะมีมาร์จินสูงถึง 70% ของมูลค่างาน ขณะที่การเข้าประมูลงานที่มีการแข่งขันสูงจะมีมาร์จินต่ำเหลือเพียง 25%
ทั้งนี้ บริษัทเตรียมยื่นซองประมูลงานโครงการก่อสร้างรถไฟฟ้าสายสีน้ำเงินทั้ง 5 สัญญา มูลค่างานรวม 7 หมื่นล้านบาท ในวันที่ 29 เม.ย. 2553 ส่วนโครงการน้ำเทิน 2 คาดว่าจะสรุปผลการขายหุ้นได้ในเดือน ก.ค.ส.ค.นี้